Σαλάτα με ροδάκινα και σάλτσα με φυστίκια Αιγίνης και σταφίδες
Τα ροδάκινα δίνουν άρωμα και δροσιά σ' αυτή την πράσινη σαλάτα που έχει και ιδιαίτερη σάλτσα, με φυστίκια Αιγίνης, σταφίδες και γλυκό κρασί.
3 ροδάκινα, σε λεπτές φέτες, 1 γαλλική σαλάτα, πλυμένη και κομμένη σε χοντρά κομμάτια, 1 μέτριο σικορέ, χοντροκομμένο , τα φύλλα από 4 κλαράκια φρέσκου δυόσμου ή κόλιανδρου, πλυμένα και στεγνωμένα, 1/2 ματσάκι ρόκα, καθαρισμένη, 1 αβοκάντο, σε κυβάκια, 1 κουτ. σούπας φρέσκο κρεμμυδάκι, ψιλοκομμένο, αλάτι, φρεσκοτριμμένο πιπέρι , 40 γρ. φυστίκια Αιγίνης (ψίχα) , 90 ml ελαιόλαδο, 20 ml χυμός λεμονιού, 20 ml γλυκό κρασί Μοσχάτο ή Μαυροδάφνη, 2 εκ. φρέσκο τζίντζερ, τριμμένο , 15 γρ. σταφίδες μαύρες
Για να φτιάξουμε σαλάτα με ροδάκινα και σάλτσα με φυστίκια Αιγίνης και σταφίδες, αρχικά χοντροκοπανίζουμε στο γουδί τα φυστίκια και τα αδειάζουμε σε μπολ. Προσθέτουμε τα υπόλοιπα υλικά για τη σάλτσα και ανακατεύουμε.Σε ένα βαθύ μπολ ή σε σαλατιέρα βάζουμε τα υλικά για τη σαλάτα, τα ανακατεύουμε ελαφρά, περιχύνουμε με τη σάλτσα και σερβίρουμε τη σαλάτα με ροδάκινα και σάλτσα με φυστίκια Αιγίνης και σταφίδες.
Ροδάκινο,Σταφίδες,Φυστίκια,Vegan,Νηστίσιμα